Poetin besoek Duitse skool | Die Vryburger
Poetin besoek Duitse skool
July 5, 2016 - Buitelandse nuus - 3 comments
Stel jou voor jy gaan skool toe een oggend en word by die ingang deur die president van Rusland begroet met ’n stewige handdruk.
Dit is wat gebeur het met die leerlinge van die Duitse Skool in Moskou wat tans werk aan ’n projek om die geskiedenis aangaande die Tweede Wêreldoorlog op te teken.
"Schönen guten Morgen, liebe Freunde!" was die helder klinkende woorde wat in die oggendlug weerklink het.
Met die breë glimlag op die president se gesig, het hy daarin geslaag om die kinders se gesindheid te wen, en kon hy later sy rede met gesag oordra aan die kinders.
Dit is egter nie die eerste keer dat president Vladimir Poetin die skool besoek nie, want voordat hy die uitnodiging ontvang het as staatshoof om die skool te besoek, was hy ook ’n gewone ouer wat sy kinders as leerlinge daar afgelaai het.
Vir Poetin was dit belangrik dat sy kinders Duits leer praat en skryf, net soos wat hy die taal geleer het in die dae toe hy as agent van die KGB die taal nodig gehad het.
Die projek in die Duitse Skool word van belang geag omdat die huidige geslag slegs enkele grepe van die oorlog leer, en word dit as belangrik beskou dat die werk volledig opgeteken word, sodat die 17-jariges wat daaraan werk, behoorlik ingelig sal wees oor die gebeure, en dit as ’n leerstuk sal nalaat vir die leerlinge wat kom.
Die leerlinge was beïndruk met die president se belangstelling om die skool te besoek en hulle aan te prys vir die belangrike werk waarmee hulle besig is.
3 thoughts on “Poetin besoek Duitse skool”
Jakhals July 5, 2016 at 12:08 pm
Geskiedenis aangaande die Tweede Wêreldoorlog? Ek kan in die vinnigheid nie ‘n verwysing opdiep nie, maar dis die einste Poetin wat dit ‘n strafbare misdryf gemaak het om die Geallieerde leuens teen die Duitsers oor die Tweede Wêreldoorlog te bevraagteken.
Afrikanus July 5, 2016 at 1:40 pm
Ek wens ek ken iemand wat in Rusland woon wat meer oor hierdie skuif kan vertel.
Ek kan myself indink dat Rusland nie die Weste wil uittart nie, tenminste nie openlik nie. Om nou grootskaals revisonistiese geskiedenis te bedryf, sal die Weste net meer redes gee om die land te omsingel. Dit sal wees soos om vet op die vuur te stort.
Rusland vereer ook nog sy kommunistiese krygshelde. Die verlede is nog te diep in die land verwortel. As mens dit verbied, is dit so asof ons nie meer ons grensoorloghelde mag vereer nie. Na alles het die land oor die vyf-en-twintig miljoen gevallenes te bekla, waarvan die meeste vir die Groot Vaderlandse Oorlog geveg het, verder het hulle nie verstaan nie want hulle was geindoktrineer. Vertel nou vir hulle dit was eintlik vir ‘n kriminele regime!
Afrikanus July 6, 2016 at 10:04 am
‘n Voorbeeld van die verskillende strominge wat in Rusland heers, kan aan die geval van die Duitse generaal Helmut von Pannwitz gesien word. Ek het ‘n outobiografie van von Pannwitz gelees, dit het ‘n diep indruk agtergelaat. Dit was ‘n man van die hoogste morele eer.
Sien veral die laaste paragraaf: “Attempted rehabilitation”.
Net voor Putin was von Pannwitz gerehabiliteer. Toe Putin aan die bewind kom, het die Hoogste Militere staatsaanklaers sy rehabilitering teruggetrek en die wettiging van sy doodstraf deur die kommuniste destyds as geldig verklaar.
Duitse berig hieroor:
Von Pannwitz het die Kosake gebruik om teen Stalin in WW2 te veg. Die Engelse Wikipedia artikel is vaag oor wat met hulle na WW2 gebeur het, omdat daar ‘n Britse oorlogsmisdaad betrokke is. Na die oorlog het die Britte hulle en die lede van die Wlassow weermag, insluitende naasbestaandes, aan Stalin oorhandig, wat hulle met man en muis vankant gemaak het, vir die doel om na Stalin se guns te vry (om hom te orreed om nie ‘n toekomstige teenstander te word nie. Onthou die Geallieerdes was kop in een mus met die kommuniste om die Duitse bedreiging af te weer). Ons praat hierso letterlik van duisende manne, vrouens en kinders. Von Pannwitz het besluit om saam met sy Kosake in die dood in te gaan, in plaas van om hulle in die steek te laat. Hy hoef dit nie gedoen het nie.
Hierdie boek is in die Alkantrant biblioteek in Pretoria en berig daaroor.